OpenLLM-France/wikimedia huggingface dataset:
# Gabinete Caligari

Gabinete Caligari, Espainiako rock musika talde bat izan zen. 1981an Madrilen sortua, La movida madrileña mugimenduaren eragipean egon zen. 1999an desegin zen. Taldekide sortzaileak Jaime Urrutia (ahotsa eta gitarra), Fernando Ferni Presas (baxua) eta Eduardo Edi Clavo (bateria) izan ziren.
Taldearen abesti ezagunenak Cuatro rosas, Camino Soria, La culpa fue del cha-cha-cha eta Al calor del amor en un bar izan ziren.
Izenak 1920ko Das Cabinet des Dr. Caligari filmari aipamen egiten dio.

## Diskografia
### Estudioko diskoak

* Parálisis Permanente/Gabinete Caligari (Tic Tac, 1981/Reedición por Tres Cipreses, 1983). EP compartido con Parálisis Permanente.
* Obediencia (Tres Cipreses, 1982). EP.
* Que Dios reparta suerte (DRO/Tres Cipreses, 1983).
* Cuatro Rosas (DRO/Tres Cipreses, 1985). Mini álbum.
* Al calor del amor en un bar (DRO/Tres Cipreses, 1986).
* Camino Soria (EMI, 1987).
* Privado (EMI, 1989).
* Cien Mil Vueltas (EMI, 1991).
* Gabinetíssimo (Mercury Records, 1995).
* ¡Subid la Música! (Get, 1998).

### Bildumak

* Los singles (DRO/Tres Cipreses, 1987).
* Héroes de los 80 (DRO, 1991).
* Sombras negras (DRO/Tres Cipreses, 1993).
* Grandes éxitos (EMI, 1993).
* La culpa fue de Gabinete (EMI, 2004).
* Grandes éxitos (EMI, 2005).
* Lo Mejor de Gabinete Caligari (EMI, 2009).

### Singleak

* Golpes (1981).
* Olor a Carne Quemada (1982).
* Obediencia (1982).
* Sangre Española (1983).
* Que Dios Reparta Suerte (1983).
* Cuatro Rosas (1984).
* Haciendo el Bobo (1985).
* Gasolina con ricino (BSO Madrid Tránsito) (1985).
* ¡Caray! (1985).
* Al calor del amor en un bar (1986).
* Malditos Refranes (1986).
* El Juego y el Juguete (1986).
* La sangre de tu tristeza (1987).
* Camino Soria (1988).
* Suite nupcial (1988).
* Tócala, Uli (1988).
* Sólo se vive una vez (1989).
* Amor de madre (1990).
* Amor Prohibido (1990).
* La culpa fue del cha cha cha (1990).
* La culpa fue del cha-cha-cha (remezcla) (1990).
* Lo Mejor de Ti (1991).
* Queridos Camaradas (1992).
* Como un Animal (1992).
* Viaje al Averno (1992).
* Delirios de Grandeza (1993).
* Truena (1995).
* Un Petardo en el C (1995).
* En Paro (1998).
* Nadie me va a Añorar (1998).
* Underground (1998).

### DVD

* A Tope (1983).
* La culpa fue de Gabinete (EMI, 2004).
* La filmoteca del Dr. Caligari (EMI, 2004).

### Zuzenekoak

* Gabinete Caligari en directo (2016).

## Kanpo estekak

* Datuak: Q3093525
# Gabino Alustiza

Gabino Alustiza Etxeberria (Segura, 1888 - Hernani 1936), Aiako alkate jeltzalea izan zen, eta frankistek fusilatu zuten Hernanin, 1936an.

## Biografia

Seguran jaio zen baina txikitatik jarri zen bizitzen Aian. Han ezkondu zen, eta 9 seme-alaba izan zituen. 1931an alkate izendatu zuten. Errepublikaren garaian parte hartu zuen Estatutuaren aldeko hautetsi abertzaleen muigimenduan.
Espainiako Gerra Zibila hasi eta berehala erori zen Gipuzkoa 1936an, eta probintziako beste buruzagi eta militante abertzale eta errepublikar bezala, Alustiza Ondarretako kartzelan espetxeratu zuten. Garantiarik gabeko epaiketa batean hiltzera kondenatu zuten, eta euskal estatutuaren aldeko bere sinadura bat izan zen sententziarako frogetako bat. Urrian Hernanin izandako fusilamenduetan hil zuten, beste hainbatekin batera. Ez omen zioten utzi familari agur esaten.

## Errekonozimendua

2011. urtetik Aiako udaletxeko batzar aretoan plaka bat dago alkate izan zenaren omenez. Omenaldia ere egin zitzaion orduan udaletxean.
2017ko urrian, Gipuzkoako Foru Aldundiak Gerra Zibilean eraildako hautestsi erailak omendu zituen. Orduko horretan, abertzale eta errepublikar ezkertiarrez gain, Errepublikaren kontrako indarren ordezkariak ere omendu zituzten, Deban, eraildako beste alkate baten oroigarrian (Polentzi Markiegi) egindako ekitaldian..

## Erreferentziak

* 1 2 3 (Gaztelaniaz) «Gabino Alustizari, omenaldi xumea» El Diario Vasco 2011-10-30 (Noiz kontsultatua: 2019-07-26).
* ↑ «Gutuna: Zarautzen espainola ez mesedez - Zarautz» Zarauzkohitza.eus (Noiz kontsultatua: 2019-07-26).
* ↑ «Aldundiak Markiegi ekarri du gogora, eta omenaldia egin die 1936an fusilatutako alkate eta zinegotzi gipuzkoarrei» ORAIN Gipuzkoa (Noiz kontsultatua: 2019-07-23).

## Bibliografia

* Aia 1936: Gerra Zibila, errepresio frankista eta Giza Eskubideen Urraketa. Eneko Sanz Goikoetxea, Aia, 2015. Argitaletxea: Aranzadi Zientzia Elkartea. ISBN: 978-84-943123-7-3. PDF dok.
* Datuak: Q65877126
# Gabieto Ekialdea

Gabieto Ekialdea, Pirinioetako hirumilako mendi bat da, 3.040 metroko garaiera du. Espainiako Aragoi autonomia erkidegoko Huesca probintzia eta Frantziako Pirinio Garaiak departamenduaren artean dago.
1874an Henry Russell eta Cèlestin Passet frantziar mendizaleek lehenbizikoz igo zuten, beren ustez gailu hau Gabietoetako garaiena zelakoan.

## Ikus gainera

* Pirinioetako hirumilakoen zerrenda

## Kanpo estekak

* Datuak: Q11923445
* Multimedia: Gabieto Oriental / Q11923445
# Gabierrota

Gabirierrota, normalean Gabierrota kontrakzioarekin izendatua, Errenteriako auzo bat da, Oiartzun ibaia eta Papresa paper lantegiaren artean dagoena. Bere izena Gabiri-Errota-ren aldaera da.

## Erreferentziak

* ↑ Herria ezagutzen - Errenteriako Udala Gabirierrota

## Kanpo estekak

* Datuak: Q12258065
# Gabilhon

Gabilhon (okzitanieraz Gabilhon, frantsesez eta ofizialki: Gabillou) Okzitaniako udalerri bat da. Administratiboki Frantziako Dordoina departamenduan dago, Akitania Berria eskualdean. 2013an 96 biztanle zituen.

## Demografia
### Biztanleria

2007an Gabillou udalerrian erroldatutako biztanleak 102 ziren. Familiak 47 ziren, horien artean 22 pertsona bakarrekoak ziren (9 bakarrik bizi ziren gizonak eta 13 bakarrik bizi ziren emakumeak), 21 seme-alabarik gabeko familiak ziren eta 4 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 82 etxebizitza zeuden, 53 familiaren etxebizitza nagusia ziren, 28 bigarren erresidentzia ziren eta 1 hutsik zegoen. Etxebizitza guzti hauek 82etxeak ziren. 53 etxebizitza nagusietatik 41 bere jabearen bizilekua ziren, 8 alokairuan okupaturik zeuden eta 4 doan lagata zeuden; 1ek gela bat zuen, 1ek bi zituen, 3 etxek hiru zituzten, 21 etxek lau zituzten eta 26 etxek bost zituzten. 34 etxek euren parking plaza propioa zuten azpian. 26 etxetan ibilgailu bat zegoen eta 21 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Gabillou udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 4 |
| 0 | 90-94 | 0 |
| 0 | 85-89 | 0 |
| 8 | 80-84 | 0 |
| 0 | 75-79 | 4 |
| 0 | 70-74 | 4 |
| 4 | 65-69 | 0 |
| 4 | 60-64 | 0 |
| 8 | 55-59 | 4 |
| 12 | 50-54 | 4 |
| 0 | 45-49 | 4 |
| 0 | 40-44 | 0 |
| 0 | 35-39 | 4 |
| 4 | 30-34 | 4 |
| 0 | 25-29 | 0 |
| 4 | 20-24 | 0 |
| 4 | 15-19 | 4 |
| 0 | 10-14 | 4 |
| 4 | 5-9 | 0 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 71 ziren, horien artean 52 aktiboak ziren eta 19 inaktiboak ziren. 52 pertsona aktiboetatik 51 lanean zeuden (28 gizon eta 23 emakume) eta 1 langabezian (1 gizon). 19 pertsona inaktiboetatik 14 erretiraturik zeuden, 1 ikasten zegoen eta 4 "bestelako inaktibo" gisa sailkaturik zeuden.

### Ekonomia jarduerak

2007an zeuden 4 komertzioetatik, 2 ostalaritza eta jatetxe enpresak ziren, 1 informazio eta komunikazio enpresa zen eta 1 zerbitzu enpresa zen.
2000. urtean Gabillou udalerrian 12 nekazaritza-ustiategi zeuden, 240 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q579792
* Multimedia: Gabillou / Q579792
# Fougèresko gaztelua

Fougèresko gaztelua (bretainieraz: Kastell Felger, frantsesez: Château de Fougères) Bretainiako Fougères hirian dagoen gaztelu bat da. Europako gaztelu handienetakoa da. 1862an Frantziako monumentu historiko izendatu zuten.

## Historia

Fougèresko gaztelua X mendean aipatzen da lehen aldiz, Amboiseko Etxeak eraiki zuena. Nançon ibaiaren gainean harkaitz batean estrategikoki kokaturiko egurrezko gotorleku txiki bat baino ez zen.
Bretainiako mugan egonik 1166an Henrike II.a Ingalaterrakoak erasotu eta gotorlekua suntsitu zuen. Raul II.a Bretainiakoak orduan gaztelu handi bat eraiki zuen. Raul II.ak bere astoak ekarri zituen etagaur egun oraindik astoak ikus daitezke gaztelu barneko zelaietan.
1449an Ehun Urteetako Gerran mertzenario ingeles batek eskuratu zuen sorpresaz gaztelua. 1488an setio baten ondoren berreskuratu zuten frantsesek. Bretainiak eta Frantziak bat egiterakoan bere garrantzia militarra galdu egin zuen.
1820 urtean Pommeureul familiak erosi zuen eta 1892an udaletxeari saldu zion.

## Arkitektura

400 urtetan zehar eraikitzen joan denez arkitektura militarraren estilo ugari jaso ditu. Hasierako dorreak errektangularrak ziren, ondoren zilindrikoak egin zituzten eta azkenik ferra itxurakoak. Guztira hamairu dorre ditu gazteluak, aipagarrienak honako hauek dira:
* Haya-Saint-Hilaire (XII mendea)
* Melusine (XIV mendea)
* Raoul (XV mendea)
* Amboise (XV mendea)
Harresiak granitoz eta eskistoz eginak daude eta oso ondo kontserbatu dira. Jauntxoaren etxea hondarretan aurkitzen da baina dorreek zutik diraute.

## Iruditegia

* Gazteluaren harresi eta dorreak.
* Barnealdea.
* Haya-Saint-Hilaire dorre errektangularra.
* Melusine dorrea.
* Raoulen dorrea.
* Jauntxoaren etxearen hondarrak.
* Errota.

## Kanpo estekak

* (Frantsesez) Webgune ofiziala
* Datuak: Q724929
* Multimedia: Castle of Fougères / Q724929
# Fougèrita

Fougèrita oxido motako minerala da eta fougèrite taldearen kidea da.

## Ezaugarriak

Fougèrita oxido mineralaren formula kimikoa hau da: ${\ce {Fe^{2+}4Fe^{3+}2(OH)12[CO3]*3H2O}}$. Sistema trigonalaren arabera sortzen ditu kristalak.

## Erreferentziak

* 1 2 (Ingelesez) «Fougèrite: Mineral information, data and localities.» www.mindat.org (Noiz kontsultatua: 12-05-2019).
# Fougèreseko barrutia

Fougèreseko barrutia Ille eta Vilaine departamenduaren barruan dagoen Frantziako barruti bat da. 7.538 biztanle ditu 999 kilometro koadrotan. Guztira 57 udalerri ditu. Bere hiriburua Fougères da.

## Kanpo estekak

* Datuak: Q23018450
# Fouilleuse

Fouilleuse Frantziako udalerria da, Oise departamenduan dagoena, Frantzia Garaia eskualdean. 2013an 106 biztanle zituen.

## Demografia
### Biztanleria

2007an Fouilleuse udalerrian erroldatutako biztanleak 106 ziren. Familiak 33 ziren, horien artean 4 pertsona bakarrekoak ziren (4 bakarrik bizi ziren gizonak), 8 seme-alabarik gabeko familiak ziren eta 21 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 40 etxebizitza zeuden, 35 familiaren etxebizitza nagusia ziren, 2 bigarren erresidentzia ziren eta 3 hutsik zeuden. 38 etxeak ziren eta 2 apartamentuak ziren. 35 etxebizitza nagusietatik 32 bere jabearen bizilekua ziren eta 3 alokairuan okupaturik zeuden; 1ek gela bat zuen, 2 etxek bi zituzten, 4 etxek hiru zituzten, 7 etxek lau zituzten eta 21 etxek bost zituzten. 33 etxek euren parking plaza propioa zuten azpian. 7 etxetan ibilgailu bat zegoen eta 28 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Fouilleuse udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 4 |
| 0 | 90-94 | 4 |
| 0 | 85-89 | 4 |
| 0 | 80-84 | 8 |
| 0 | 75-79 | 0 |
| 0 | 70-74 | 0 |
| 0 | 65-69 | 0 |
| 0 | 60-64 | 0 |
| 4 | 55-59 | 0 |
| 0 | 50-54 | 4 |
| 0 | 45-49 | 4 |
| 4 | 40-44 | 4 |
| 4 | 35-39 | 0 |
| 0 | 30-34 | 4 |
| 4 | 25-29 | 0 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 4 | 5-9 | 0 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 69 ziren, horien artean 61 aktiboak ziren eta 8 inaktiboak ziren. 61 pertsona aktiboetatik 58 lanean zeuden (29 gizon eta 29 emakume) eta 3 langabezian zeuden (2 gizon eta 1 emakume). 8 pertsona inaktiboetatik 3 erretiraturik zeuden, 3 ikasten zeuden eta 2 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 erauzte enpresa zen eta 1 zerbitzu enpresa zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q677181
* Multimedia: Fouilleuse / Q677181
# Fouke (Arkansas)

Fouke Arkansasko hiri bat da. Miller konderrian kokatua dago. 2010ean 859 biztanle zituen, 2,6 kilometro koadrotan banatuta.

## Ikus, gainera

* Miller konderria

## Kanpo estekak

* Datuak: Q2275326
* Multimedia: Fouke, Arkansas / Q2275326
# Flatiron District

Flatiron District, AEBetako New York hirian dagoen auzo bat da, Manhattan barrutian. Izena Flatiron Building eraikinari zor dio.
* Datuak: Q1427377
* Multimedia: Flatiron District, Manhattan / Q1427377
# Flatliners

Flatliners 1990eko Joel Schumacher estatubatuar zinema zuzendariaren beldurrezko thriller filma bat da. Kiefer Sutherland, Julia Roberts, William Baldwin, Oliver Platt eta Kevin Bacon aktoreek antzeztu zuten.
1990eko Soinu edizio onenaren Oscar Sariaren izendapena jaso zuen.
Urte honetan ere estreinatu zen Pretty Woman filma ospetsuarekin batera, ordurarte gaur egun aski ezaguna den Julia Roberts aktoreak protagonizatu zituen lehenbiziko bi filma garrantzitsuak izan ziren. Gainera, benetazko bizitzan Julia Roberts eta Kiefer Sutherland aktoreak bikote harreman bati hasiera eman eta ezkontzekotan ere egon ziren.

## Argumentua

Oharra: Atal honek istorio osoa edo amaiera argitzen du.
Medikuntzako bost unibertsitateko ikasle gaztek (Kiefer Sutherland, William Baldwin, Kevin Bacon, Oliver Platt eta Julia Roberts) heriotzaz haratago zer dagoen jakinminez euren buruekin esperimentatzea erabaki dute. Horretarako, monitoreetan euren bizi konstanteak heriotzaren marra horizontala erakutsi arte haietako bakoitzaren bihotz taupadak eta burmuinak une labur batez geldituaraziko dituzte. Une horretantxe hil berriaren gorputzaren berpiztea gauzatuko dute. Lehen saiakeraren arrakastaren ondoren, heriotz egoera horretan gero eta denbora gehiago egotea erabakiko dute.

## Aktoreak

* Kiefer Sutherland - Nelson Wright
* Julia Roberts - Rachel Manus
* Kevin Bacon - Dave Labraccio
* William Baldwin - Joe Hurley
* Oliver Platt - Randy Steckle
* Kimberly Scott - Winnie Hicks
* Joshua Rudoy - Billy Mahoney
* Benjamin Mouton - Manus jauna
* Hope Davis - Anne Coldren
* Patricia Belcher - Edna
* Beth Grant - Etxekoandrea

## Kanpo estekak

* Flatliners filmaren IMDBko fitxa irakurgai (Ingelesez)
* Datuak: Q514348
* Multimedia: Flatliners / Q514348
# Flatland

Flatland: A Romance of Many Dimensions (euskaraz Planilandia: Dimentsio Askoko Eleberria) 1884an Edwin Abbott Abbott britainiarrak "A Square" ("Karratu") ezizenez idatzitako satira eleberri bat da, Seeley & Co. argitaletxeak argitaratu zuen. Matematika, Fisika eta Konputazio Zientzietako ikasleen artean bereziki ezaguna den idazlana da, bere irakurketa dimentsio anitzen kontzeptua ikasteko erabilgarria baita. Literatur idazlan gisa berriz, Viktoriar Aroa nagusi zen hierarkia sozialaren inguruko satiraren adibidea da.
2007an eleberri honetan oinarritutako Fatland filma eta Flatland: The Movie laburmetraia estreinatu ziren.

## Argumentua

Liburua Planilandia deritzon mundu bidimentsional bati buruz mintzo da. Narratzaileak, karratu apala, bere bi dimentsioko bizitzaren gorabeheretan barna gidatzen gaitu. "Karratuk" mundu unidimentsinal bat ("Lerrolandia") bisitatzen duen ametsa edukiko du), eta Lerrolandiako erregea bigarren dimentsio baten izateaz konbentzitzen saiatuko da, Lerrolandiako biztanleak ulertzera iristen ez diren dimentsioa. Orduan "Karratuk", esfera tridimentsional baten bisita jasoko du, baina berak ere bere kasaz begiztatu arte ez du hirugarren dimentsio horren izatea ulertuko. Handik gutxira, Puntulandia bisitatzeari buruzko amets bat izango du, alegia, bere izateaz konsziente den puntu bakar batez osatutako dimentsioa, puntu horrek guztia okupatzen du eta beraz gain ez du beste ezagutzarik. "Karratuk" esferarekin batera zera ikasiko du, puntua bere autosatisfazio egoeratik ezin dezaketela erreskatatu. Asmoak izaten ikasi eta besteei ere asmoak izaten irakatsiko die.

## Kanpo estekak

* Datuak: Q728312
* Multimedia: Flatland (novella) / Q728312
# Flatwoods (Kentucky)

Flatwoods Kentuckyko hiri bat da. Greenup konderrian kokatua dago. 2010ean 7.423 biztanle zituen, 8,41 kilometro koadrotan banatuta.

## Ikus, gainera

* Greenup konderria

## Kanpo estekak

* Datuak: Q991194
# Flatwoods (Mendebaldeko Virginia)

Flatwoods Ameriketako Estatu Batuetako inkorporatutako herri bat da. Braxton konderrian dago, Mendebaldeko Virginia estatuan. 264 biztanle ditu, 1,698974 kilometro koadroko azaleran banatuta.

## Ikus, gainera

* Braxton konderrian

## Kanpo estekak

* Datuak: Q1889716
* Multimedia: Flatwoods, West Virginia / Q1889716
# Flatonia (Texas)

Flatonia Texasko herri bat da. Fayette konderrian kokatua dago. 2010ean 1.383 biztanle zituen, 4,19 kilometro koadrotan banatuta.

## Ikus, gainera

* Fayette konderria

## Kanpo estekak

* Datuak: Q974825
* Multimedia: Flatonia, Texas / Q974825
# Flatrock udalerria, Henry konderria (Ohio)

Flatrock udalerria Ameriketako Estatu Batuetako Ohio estatuko udalerri bat da, Henry konderrian. Azken zentsuaren arabera 1.248 biztanle zituen, 35.6 milia karratu (92 km$^2$) eremuan.

## Ekonomia

2020ko zentsuaren arabera, Flatrock udalerriak 557 etxebizitza zeuden. Per capita diru-sarrerak 36.243 estatubatuar dolar ziren.

## Kanpo estekak

* Datuak: Q5457969
* Multimedia: Flatrock Township, Henry County, Ohio / Q5457969
# Flaubert (kraterra)

Flaubert Merkurioko talka krater bat da. 95 kilometro diametroko zabalera du. Bere izena Nazioarteko Astronomia Elkarteak 1985ean jarri zion. Gustave Flaubert (1821-1880) idazle frantsesaren omenez eman zitzaion.

## Erreferentziak

* ↑ https://planetarynames.wr.usgs.gov/Feature/1977
* Datuak: Q3696626
* Multimedia: Flaubert (crater) / Q3696626
# Gallant (Alabama)

Gallant Ameriketako Estatu Batuetako erroldak esleitutako leku bat da. Etowah konderrian dago, Alabama estatuan. 869 biztanle ditu, 37,376674 kilometro koadroko azaleran banatuta.

## Ikus, gainera

* Etowah konderria

## Kanpo estekak

* Datuak: Q1285828
# Gallartu

Gallartu Orozkoko udalerria osatzen duten herrietariko bat da. 2007ko urtarrilaren 1eko erroldaren arabera, auzoak 44 biztanle ditu.

## Demografia eta biztanleria

Gallartuko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 48 | 49 | 46 | 49 | 48 | 45 | 47 | 44 |

## Kanpo estekak

* Datuak: Q12258137
# Gallarraga

Gallarraga (902 metro) Ganekogortako mendilerroan dagoen tontorra da, Araba eta Bizkaia artean kokatutakoa.

## Ikus, gainera

* Arabako mendien zerrenda
* Bizkaiko mendien zerrenda

## Erreferentziak

* ↑ EODA

## Kanpo estekak

* Datuak: Q12258136
# Gallanda

Gallanda, Bizkaia probintzian topa dezakegun euskal mendia da. Gallanda mendia, 522 altuera duen eta Bizkaia probintzian topatzen den mendi bat da. Kokapen zehatza 43.202290 eta -2.640642 da. Mendi hontara ondorengo igoera puntuetatik igo daiteke: Durango, lurreta, Garai.

## Kanpo estekak

Gallanda, http://www.euskal-herria.org/.
# Gallarate

Gallarate Italiako udalerri bat da. Vareseko probintzian kokatuta dago, Lombardia eskualdean. 52.811 biztanle ditu, 20,98 kilometro koadroko azaleran banatuta.

## Mugakideak

Gallaratek honako udalerri hauekin egiten du muga:
Besnate Busto Arsizio Casorate Sempione Cavaria con Premezzo Cassano Magnago Arsago Seprio Cardano al Campo Samarate

## Kanpo estekak

* Datuak: Q40854
* Multimedia: Gallarate / Q40854
# Gallartako Meatze Ospitalea

Meatze Ospitalea Bizkaiko Abanto-Zierbena udalerriko Gallarta auzoan dagoen eraikin bat da.

## Historia

1881ean Enrique Areiltza sendagile-zirujau ospetsuak ospitaleari hasiera eman zion. Erietxe honetako mediku jarduerak 1930. urtera arte iraun zuen, orduan itxi egin zuten.
1936ko Gerra Zibil garaian tuberkulosidun gaixoei harrera egin zitzaien bertan. Gaixoei nahi adina janari ematen zitzaien, sendatzeko gainelikadura baten beharra zeukaten eta. Jarduera horretatik datorkio egungo Preventorio edo sendategi izena.
Eraikinaren jabetza aldatu zen. 1950eko hamarkadan Bizkaiko gobernadore falangistaren agindupean eraberritu ostean, Genaro Riestra eskola deituriko nesken barnetegi bat ireki zuten, non Espainia osotik etorritako neskek oinarrizko irakaskuntza jasotzen zuten.
Franco diktadorea hil ondoren, Buenos Aires eskola deituko da, izen bereko muinoan dagoelako. Baina eraikina, zaintze ezaren ondorioz, itxi egin behar izan zuten eta mendi magalean beste eskola bat eraiki zuten, alegia, Buenos Aires eskola, 1983an irekia.

## Kanpo estekak

* Datuak: Q31187698